Kleopatra (1963 filmas)

Kleopatra () – 1963 m. JAV filmas, epinė istorinė drama. Režisierius – Joseph Mankiewicz. Tai vienas garsiausių šio žanro filmų bei vienas įžymiausių Elizabeth Taylor ir Richard Burton bendrų darbų. Filmo statymas truko daugiau kaip 4-erius metus ir jam buvo išleista maždaug 44 mln. dolerių (2019 m. verte būtų 258 mln. dolerių). „Kleopatra“ laikoma vienu brangiausiai kainavusių filmų ir kino istorijoje žinoma kaip viena įžymiausių komercinių nesėkmių: 1963 m. kinuose surinko apie 38 mln. dolerių, o atsipirkti ėmė tik 1967 m., kai buvo parduotos teisės rodyti per televiziją. Užtrukęs filmo kūrimas, režisierių kaita, prodiuserių nušalinimas, biudžeto viršijimas kino kompaniją „20th Century Fox“ privedė prie bankroto ribos ir baigėsi kino kompanijos prezidento Spyro Skuro atstatydinimu. Didelį spaudos dėmesį pritraukė filmavimo aikštelėje rutuliojęsis skandalingas ElizabethTaylor ir Richard Burton romanas.

 Siužetas 

Veiksmas vyksta 48 m. pr. m. e. Filme pasakojama apie įspūdingą meilės istoriją, kai Kleopatra, stengdamasi išsaugoti Egipto imperiją, manipuliuoja Julijumi Cezariu ir Marku Antonijumi. Cezaris, susižavėjęs gražuole Kleopatra, paskelbia ją vienintele Egipto valdove, nors ir yra ją padaręs savo meiluže. Kai Cezaris nužudomas Romoje, valdžią perima jo globotinis Antonijus, jį taip pat užvaldo aistra Kleopatrai. Galiausiai jis Kleopatrą veda, o tai sukelia skandalą Romoje ir paskatina jo politinį varžovą Oktavianą Augustą išsiųsti karo laivyną į Egiptą. Įnirtingoje kovoje Oktaviano pajėgos nugali Antonijų Akcijuje, netoli Graikijos. Klaidingai informuotas, kad Kleopatra mirė, Antonijus nusižudo. Kleopatra nusprendžia padaryti tą patį.

 Aktoriai 

 Elizabeth Taylor – Kleopatra
 Richard Burton – Markas Antonijus
 Rex Harrison – Julijus Cezaris
 Pamela Brown – vyriausioji žynė
 George Cole – Flavijus
 Hume Cronyn – Sozigenas
 Cesare Danova – Apolodoras
 Kenneth Haigh – Brutas
 Andrew Keir – Agripa
 Martin Landau – Rufijus
 Roddy McDowall – Oktavianas
 Robert Stephens – Germanikas
 Francesca Annis – Eira
 Grégoire Aslan – Potinas
 Martin Benson – Ramas
 Herbert Berghof – Teodotas
 John Cairney – Febas
 Jacqui Chan – Lota
 Isabelle Cooley – Charmiana
 John Doucette – Achilas
 Andrew Faulds – Kanidijus
 Michael Gwynn – Cimberis
 Michael Hordern – Ciceronas
 John Hoyt – Kasijus
 Marne Maitland – Eufranoras
 Carroll O'Connor – Servilijus Kaska
 Richard O'Sullivan – Ptolemėjas XIII
 Gwen Watford – Kalpurnija
 Douglas Wilmer – Decimas
 Marina Berti – Tarso karalienė
 John Karlsen – vyriausiasis žynys
 Loris Loddi – Cezarionas (4-erių m.)
 Jean Marsh – Oktavija jaunesnioji
 Gin Mart – Marcelas
 Furio Meniconi – Mitridatas II
 Del Russell – Cezarionas (7-erių m.)
 Kenneth Nash – Cezarionas (12-os m.)
 John Valva – Valvas
 Finlay Currie – Titas
 Laurence Naismith – Archesilijus

 Kritikų atsiliepimai 
Filmas sulaukė prieštaringų vertinimų. Bosley Crowther „Kleopatrą“ pavadino „vienu didingiausių šių dienų epinių filmų“, o žurnalas „Time“ griežtai rašė: „Kaip dramoje ir filme, „Kleopatroje“ pilna trūkumų. Jai stinga stiliaus tiek vaizdo, tiek veiksmo prasme. Ji nė akimirkai neplevena ant epinio polėkio sparnų; daugiausia kvadratiniais dėstymo ratais ji tiesiog darda nuo vienos nuobodžios scenos prie kitos.“ Remdamasi 41 recenzija, vertinimų apibendrinimo svetainė „Rotten Tomatoes“ filmui suteikė 56 % reitingą.

 Nominacijos ir apdovanojimai 
ApdovanojimasKategorijaNominantasRezultatasNacionalinės recenzijų tarybos apdovanojimai (1963) Geriausias aktorius Rex Harrison  „Eddie“ apdovanojimai (1964) Geriausiai sumontuotas vaidybinis filmas Dorothy Spencer „Auksinis gaublys“ (1964) Geriausias filmas – drama „Kleopatra“  Geriausias filmo aktorius – drama Rex Harrison  Geriausias antraplanis aktorius – filmas Roddy McDowall  Geriausias režisierius – filmas Joseph L. Mankiewicz „Laurel“ apdovanojimai (1964) Geriausias gastrolinis spektaklis „Kleopatra“  Geriausias vyriško vaidmens atlikimas – drama Rex Harrison „Oskaras“ (1964) Geriausias filmas Walter Wanger  Geriausias pagrindinio vaidmens atlikėjas Rex Harrison Geriausia meninė režisūra – filmavimo aikštelės dekoracijos (spalvotas kinas) Meninė režisūra: John DeCuir, Jack Martin Smith, Hilyard M. Brown, Herman A. Blumenthal, Elven Webb, Maurice Pelling ir Boris Juraga; Filmavimo aikštelės dekoracijos: Walter M. Scott, Paul S. Fox ir Ray Moyer  Geriausia kinematografija – spalvotas kinas Leon Shamroy  Geriausias kostiumų dizainas – spalvotas kinas Irene Sharaff, Vittorio Nino Novarese irRenié  Geriausias filmo motažas Dorothy Spencer  Geriausias garso takelis – iš esmės originalus Alex North  Geriausias garsas James Corcoran („Twentieth Century Fox“ garso skyrius) ir Fred Hynes („Todd-AO“ garso skyrius)  Geriausi specialieji efektai Emil Kosa Jr.  „Grammy“ apdovanojimai (1964) Geriausia kino arba televizijos foninė partitūra Alex North  Apdovanojimas „Auksinis filmo anonsas“ Inovatyviausia prekės ženklo/produkto reklama „Kleopatras“ / Bulgari 

 Nuorodos 
 Filmo „Kleopatra“ anonsas (YouTube svetainė, anglų k.)

 Išnašos 

Kategorija:1963 filmai
Kategorija:Dramos
Kategorija:Istoriniai filmai
Kategorija:Epiniai filmai
Kategorija:JAV filmai
Kategorija:20th Century Fox filmai